Oldalak száma: 17

Melléklet száma: 1

**MINŐSÉGIRÁNYÍTÁSI KÉZIKÖNYV**

**8. változat**

Utolsó változtatás: 2021. március 15.

|  |
| --- |
| A Magyar Szabad Repülők Szövetségének jelen kézikönyve készítőjének olyan szellemi tulajdona, amely üzleti célból sem részben, sem egészben nem másolható! |

TARTALOMJEGYZÉK

|  |  |  |  |
| --- | --- | --- | --- |
| **1.** |  | **Alkalmazási terület** | 3. |
| **2.** |  | Vezetői nyilatkozat | 4. |
| **3.** |  | **Szakkifejezések, meghatározások** | 5. |
| **4.** |  | **A minőségirányítási rendszer** | 6. |
|  | 4.1. | A minőségirányítási rendszer általános követelményei | 6. |
|  | 4.2. | Dokumentumok kezelése | 6. |
| **5.** |  | **A vezetőség felelősségi köre** | 8. |
|  | 5.1. | A vezető és a vezető szervek elkötelezettsége | 8. |
|  | 5.2. | Vevőközpontúság | 9. |
|  | 5.3. | Minőségpolitika | 9. |
|  | 5.4. | Tervezés | 10. |
|  | 5.5. | Felelősségi kör, hatáskör és kommunikáció | 10. |
| **6.** |  | **Gazdálkodás az erőforrásokkal** | 11. |
|  | 6.1. | Gondoskodás az erőforrásokról | 11. |
|  | 6.2. | Emberi erőforrások | 12. |
|  | 6.3. | Infrastruktúra, munkakörnyezet | 12. |
| **7.** |  | **Üzembentartási szolgáltatás**  | 12. |
|  | 7.1. | Üzembentartási folyamatok | 12. |
|  | 7.2. | A megbízóval (vevővel) kapcsolatos folyamatok | 13. |
|  | 7.3. | Tervezés, fejlesztés | 13. |
|  | 7.4. | Beszerzés | 14. |
|  | 7.5. | Szolgáltatás | 14. |
|  | 7.6. | Mérőeszközök kezelése | 14. |
| **8.** |  | **Mérés, elemzés és továbbfejlesztés** | 15. |
|  | 8.1. | Általános útmutató | 15. |
|  | 8.2. | Figyelemmel kísérés és mérés | 15. |
|  | 8.3. | Kockázat kezelés | 16. |
|  |  |  |  |
|  |  |  |  |
|  |  |  |  |
| 1.sz. | melléklet | Eljárási utasítások jegyzéke | 17. |

**1. ALKALMAZÁSI TERÜLET**

A HFFA minőségirányítási rendszere az MSZ EN ISO 9001 számú szabvány alapján és az érvényben lévő törvények, rendeletek és egyéb jogszabályok figyelembevételével készült. E kézikönyv előírásait kell alkalmaznia minden a Szabad Repülők Szövetségéhez tartozó szervezetnek és e szervezetek tagjainak a siklóernyőkkel és sárkányrepülőkkel folytatott tevékenységük során.

Alkalmazott szabályzatok, jogszabályok:

**Szabályzatok:**

A HFFA Alapszabálya

A HFFA fegyelmi szabályzata

A HFFA szabályzatai, kézikönyvei

**Jogszabályok:**

1995. évi XCVII. törvény a légiközlekedésről (Ltv)

2004. évi I. törvény a sportról

141/1995.sz. Kormányrendelet a légiközlekedési törvény végrehajtásáról

39/2001. Korm. Rendelet a légiközlekedési kötelező felelősségbiztosításról

26/2007 GKM-HM-KVvMegyüttes rendelet a magyar légtér légiközlekedés céljára történõ kijelölésérõl

923/2012/EU VÉGREHAJTÁSI RENDELET a közös repülési szabályok meghatározásáról

27/2014. NFM rendelet a polgári légiközlekedési személyzet egészségi alkalmasságának feltételeiről, valamint az egészségi alkalmasság megállapítását végző szervek kijelölésének és tevékenységének szabályairól

21/2015. NFM rendelet a légijárművek gyártásáról, építéséről és műszaki alkalmasságáról

53/2016 NFM rendelet …a repülőeszköz … képző szervezetek engedélyezéséről

**A kézikönyv 8. változatának előírásait a fentiek szerint hatályba léptetem.**

Budapest, 2021. március 31-én

|  |  |  |  |
| --- | --- | --- | --- |
| Készítette: | Kerekes László |  | Jóváhagyta  |
|  | minőségirányítási megbízott |  | a HFFA elnöksége |

**2. VEZETŐI NYILATKOZAT**

A HFFA célja, a légiközlekedés biztonságának fenntartása érdekében a szakszolgálati engedély nélkül vezethetőszabadrepülők nyilvántartásba vétele, légi alkalmasságuk megállapítása, valamint az ehhez kapcsolódó egyéb folyamatok (jogosítások kiadása, biztosítás, repülési területek ellenőrzése és nyilvántartása) területén folytatott tevékenységeinek minőségével maradéktalanul feleljen meg a jogszabályi feltételek betartása mellett a mindenkori üzemeltetők igényeinek.

A szabályozás kiterjed a HFFA tevékenységére, és ezen belül:

* a képzés feltételrendszerének szervezésére és a jogosítások kiadására,
* a siklóernyők és sárkányrepülők alkalmasságának megállapítására,
* repülésbiztonsági ügyeletre és szolgáltatásra,
* a siklóernyők és sárkányrepülők nyilvántartására,
* a szabadrepülő területek nyilvántartására és felügyeletére,
* a siklóernyős és sárkányrepülő szakosztályokban folyó szakmai tevékenység minőségének felügyeletére,
* az ehhez tartozó további működtető és kiegészítő tevékenységekre

kifejlesztett minőségirányítási rendszer az MSZ EN ISO 9001 számú szabvány követelményeire épül.

Elrendelem, hogy a HFFA siklóernyős és sárkányrepülő szakosztályaiban működő oktatók, pilóták és a képzés alatt álló személyek hatékonyan járuljanak hozzá az e kézikönyv 5.3. fejezetében megfogalmazott **minőségpolitikában** foglalt elvek megvalósításához, amelyet a HFFA Szervezeti és Működési Szabályzatában, Képzési és Repülésbiztonsági Kézikönyveiben foglalt feladatok maradéktalan végrehajtásával tehetnek meg. E tevékenységüket az igényesség és a folyamatos fejlődés jellemezze. A minőségpolitika megvalósításáért – a saját területén - minden siklóernyős és sárkányrepülő oktató, pilóta vagy képzés alatt álló személy felelős.

A HFFA szervezetében kifejlesztett minőségirányítási rendszer operatív működtetésével és a működésének ellenőrzésével **Kerekes Lászlót** mint *minőségirányítási megbízottat* bízom meg.

**A HFFA tevékenységére kidolgozott, és a jelen Kézikönyvben meghatározott feladatok végrehajtását elrendeljük.**

Budapest, 2021. március 31.

|  |  |  |
| --- | --- | --- |
|  |  |  |
|  | a HFFA elnöksége |  |

3. SZAKKIFEJEZÉSEK, MEGHATÁROZÁSOK

Szabad repülés: A siklóernyőzés és a sárkányrepülés összefoglaló neve. Jellemzője, hogy a pilóta erőgép meghajtása nélkül lábról indul és lábra érkezik, és a légijárművet súlypontja áthelyezésével és/vagy aerodinamikai felületekkel irányítja.

Üzemeltetés: A légijárművel folytatott azon tevékenység, amely során a légijárművet a légijármű parancsnoka a repüléshez előkészíti, a repülést végrehajtja és a repülés végeztével a szükséges feladatokat elvégzi (tárolás, dokumentálás).

Üzemben tartás: Azon tevékenységek összessége, amelyek során az üzemben tartó a légijármű alkalmazási céljának megfelelő felhasználását szervezi és irányítja, a légijármű légialkalmasságának és üzemképességének fenntartásáról gondoskodik, továbbá a repülések végrehajtását a vonatkozó előírásokkal összhangban szervezi, irányítja és felügyeli.

A légijármű üzemben tartás elemei:

* Személyzet
* Légijármű alkalmasság és nyilvántartás
* Felszállóhely, útvonal és leszállóhely
* Üzemeltetés

HFFA – Magyar Szabad Repülők Szövetsége, önálló jogalanyiságú szakmai szervezet

EHPU – Európai Sárkányrepülő és Siklóernyős Unió, amelynek a HFFA tagszervezete

### ITM – Innovációs és Technológiai Minisztérium, a légügyi hatóságot iránító minisztérium

### Légügyi Hatóság A képzési, üzemeltetési és engedélyezési tevékenységet felügyelő első fokú légiközlekedési hatóság, amely szakmai szempontból a jogszabályokban előírtak szerint engedélyez, korlátoz, illetve szükség esetén szankcionál. A szövetség tevékenysége során a Légügyi Hatóság felé adatközlésre kötelezett.

**KBSz** – Közlekedés Biztonsági Szervezet

4. A MINŐSÉGIRÁNYÍTÁSI RENDSZER

Ez a fejezet a következő fő követelményekre adott válaszokat (szabályozásokat) tartalmazza:

* minőségirányítási rendszer általános követelményei,
* dokumentálási követelmények,
* Minőségirányítási Kézikönyv,
* a dokumentumok kezelése,
* a minőség feljegyzések kezelése.

**4.1. A minőségirányítási rendszer általános követelményei**

A HFFA annak érdekében hozta létre, vezette be és működteti az MSZ EN ISO 9001 szabvány szerinti minőségirányítási rendszerét, hogy a szabályozásában foglaltak szerint, rendszeres időközönként felülvizsgálja, azt tökéletesíthesse, hatékonyságát növelhesse, a vevői elvárásokat szem előtt tartva..

A rendszer kifejlesztése során meghatározásra kerültek azok a folyamatok, amelyek a tevékenységeket bemutatják. A folyamatok működtetéséhez kapcsolódó tevékenységekhez kidolgozásra kerültek az egyes eljárási dokumentumok, amelyeket az 1.sz. melléklet foglal össze.

A folyamatok hatásosságának mérésére megfelelő mérőszámokat alakítottunk ki, amelyek lehetővé teszik az egyes tevékenységek (folyamatok) hatásosságának értékelhetőségét, valamint a célok kitűzését. A minőségbiztosítási eljárási dokumentumok kidolgozásával meghatározásra kerültek azok az információáramlást biztosító folyamatok is, amelyek nélkülözhetetlenek a minőségirányítási rendszer hatásos működtetése szempontjából.

A HFFA vezetése rendszeres időközönként felülvizsgálja és elemezi a minőségirányítási rendszer hatásosságát és megteszi a szükséges lépéseket annak érdekében, hogy az mind tökéletesebben tölthesse be a szerepét.

A szövetség vezetése tudatában van annak, hogy a megbízók részéről elvárt minőségi munkához szükséges feltételeket biztosítani kell, és ennek érdekében elemzi a tevékenységeit, és kikéri a megbízóinak véleményét az elvégzett munkával kapcsolatban.

4.2. Dokumentumok kezelése

A dokumentumok minőségirányítási szabályozása terén a HFFA célja olyan ellenőrzött dokumentumkezelési rendszer alkalmazása, amely

 - minden dokumentumra érvényes, egységes kezelési elveket ír elő,

 - csak ellenőrzött dokumentumok kiadását teszi lehetővé,

 - a dokumentumok kiadását, módosítását és kivonását nyomon követi,

 - elősegíti a dokumentumok gyors visszakereshetőségét és archiválását.

**Minőségirányítási dokumentumok**

*Minőségirányítási Kézikönyv*

A Minőségirányítási Kézikönyv felügyelt minőségdokumentum, amelynek kidolgozásáért és folyamatos aktualizálásáért a minőségirányításimegbízott a felelős. A Minőségirányítási Kézikönyvből egy példány kerül kinyomtatásra, amely mindenkor aktuális, és eredeti aláírásokkal hitelesített. Ez a HFFA minőségirányításimegbízottjánál található. A Minőségirányítási Kézikönyv mindenkor aktuális változata a HFFA honlapján megtekinthető az érdeklődők számára.

A Minőségirányítási Kézikönyv módosítását az NKH LH, illetve a felhasználók kezdeményezhetik a szövetség minőségirányítási megbízottjánál. A módosítási javaslat elfogadásakor a módosított fejezet újra kiadásra (kinyomtatásra) kerül a korábbi, érvénytelenített fejezet egyidejű visszavonásával.

*Eljárási utasítások*

A Minőségirányítási Kézikönyvben meghatározott folyamatokat *eljárási utasítások* írják elő. Ezek a tanúsító szervezet Szervezeti és működési szabályzata, a képzési és repülésbiztonsági kézikönyvek. Ezeket az utasításokat a Szabad Repülő Szövetsége elnöke adja ki, és a Légügyi Hatóság hagyja jóvá. A HFFA részére e dokumentumokból egy eredeti példány kerül kinyomtatásra, amely mindenkor aktuális, és eredeti aláírásokkal hitelesített, a hatóságnak kerül jóváhagyásra átadásra.

Az eljárási dokumentumok mindenkor aktuális változata a HFFA honlapján megtekinthetőek az érdeklődők számára.

.

*Végrehajtási utasítások*

A HFFA az egyes folyamatok részelemeinek szabályozására végrehajtási utasításokat dolgoz ki, amelyeket az illetékes szervezeti egységek megbízott szakmai vezetői készítenek el. Kiadásuk példányszámát a szövetség elnöke határozza meg. A végrehajtási utasítások tartalmi felügyeletének, elosztásának/visszavonásának ellenőrzése a szakmai vezetők feladata. Az érvényes végrehajtási utasításokról jegyzék áll rendelkezésre.

###### Egyéb dokumentumok

A HFFA az általa készített vagy az érdekkörében felmerülő dokumentumok kezelését, formai és tartalmi követelményeit a „Dokumentumok és adatok felügyelete” című eljárásban határozza meg. A HFFA munkatársai által készített valamennyi dokumentum a jóváhagyását és kiadását megelőzően átvizsgálásra, ellenőrzésre kerül. Az egyes folyamatokhoz kapcsolható dokumentumok nyilvántartását az adott folyamaton belül szabályozzák, amely visszakereshető. A beérkező (külső) dokumentumok is átvizsgálásra kerülnek. A dokumentumok átvizsgálásáért, valamint előírt kezelésért az adott tevékenység szerint illetékes munkatárs felelős.

###### **A jogszabályok érvényességének felügyelete**

A HFFA a tevékenységéhez felhasználja a vonatkozó törvények, illetve rendeletek előírásait. A tevékenységére vonatkozó jogszabályokat a [www.magyarország.hu](http://www.magyarország.hu) jogszabály keresőjében a szövetség szakmai vezetése figyelemmel kíséri.

Minőség feljegyzések kezelése

A minőségirányítási rendszer működtetésével kapcsolatban a HFFA célja olyan iratkezelési eljárás működtetése, amely a minőségbizonylatokat kijelöli, azonosítja, előírja a megőrzésüket, összegyűjti és hozzáférhetővé teszi az ellenőrzés számára. A minőség feljegyzések és minőségbizonylatok kezelésének szabályait a „Feljegyzések kezelése” című eljárási utasítás szabályozza.

A minőség feljegyzések és minőségbizonylatok jól olvasható, áttekinthető formában, azonosítottan, rendszerezve és visszakereshető módon kerülnek megőrzésre a HFFA ügyintézőjénél.

5. A VEZETŐSÉG FELELŐSSÉGI KÖRE

A vezetőség felelősségi köre című fejezet a következő fő követelményekre adott válaszokat (szabályozásokat) tartalmazza:

* a vezetők és vezető szervek elkötelezettsége, vezetőségi átvizsgálás
* vevőközpontúság,
* tervezés: minőségcélok, a minőségirányítási rendszer tervezése,
* felelősségi kör, hatáskör és kommunikáció,

5.1. A vezető és a vezető szervek elkötelezettsége

A HFFA önálló jogalanyiságú szakmai szervezet. Szakmai tevékenységét önállóan, tagszervezeteként klubjai felhatalmazása alapján végzi. A szövetség társadalmi vezetése a közgyűlésen választott Elnökség. Az Elnökség felelőssége a szövetség szakmai tevékenységét szervező személyzet kiválasztása, és alkalmazására javaslattétel.

A szövetség döntéshozó szerve a Szövetség közgyűlésén választott elnökség. Az ő feladatuk a szakmai vezetőkkel és az alkalmazottal való kapcsolattartás. Az elnökség jelen kézikönyv alapján elkötelezett a szövetség szakmai tevékenységének minőségközpontú irányításában, és fontos feladatának tartja, hogy a munkatársak számára tudatosítsák a törvényekben és rendeletekben a szövetség tevékenységre vonatkozó előírásokat annak érdekében, hogy mindenkor azok ismeretében, és betartásával járjanak el. Az elnökség hatásköre, hogy a szövetség a kitűzött feladatai elvégzéséhez megfelelő erőforrásai álljanak rendelkezésre, beleértve a képzett személyzetet és az infrastruktúrát is.

A szövetség szakmai szervezetére vonatkozóan a szövetség elnöke meghatározta, kihirdette és közzétette a minőségpolitikát. Ezzel kapcsolatban a szövetség közgyűlésén évente meghatározza azokat a minőségi célokat, amelyek elősegítik a minőségpolitikában foglalt feladatok megvalósítását. A szövetség vezetése rendszeres időközönként vezetőségi átvizsgálásokat végez, amelynek következtetéseit az éves beszámolóban a közgyűlésnek megfoglmlaznak.

5.2. Vevőközpontúság

A HFFA abban érdekelt, hogy a tagszervezeteinek siklóernyős és sárkányrepülő szakosztályaiban tevékenykedő oktatók, pilóták és képzés alatt állók számára a szakmai tevékenységet szolgáltatási alapon, igényeik kielégítésével mind magasabb szinten végezzék.

5.3. Minőségpolitika

A HFFA célja, a légiközlekedés biztonságának fenntartása érdekében a szakszolgálati engedély nélkül vezethető repülőeszközök pilótáinak nyilvántartásba vétele, légi alkalmasságuk megállapítása, valamint az ehhez kapcsolódó egyéb folyamatok (jogosítások kiadása, biztosítás, repülési területek ellenőrzése és nyilvántartása) területén folytatott tevékenységeinek minőségével maradéktalanul feleljen meg a jogszabályi feltételek betartása mellett a mindenkori üzemeltetők igényeinek.

A célok maradéktalan megvalósítása érdekében a HFFA szabadrepülő szakmai vezetése és munkatársai elkötelezettek abban, hogy

* a képzés feltételrendszerének szervezésére és a jogosítások kiadására,
* a siklóernyők és sárkányrepülők alkalmasságának megállapítására,
* repülésbiztonsági ügyeletre és szolgáltatásra
* a siklóernyők és sárkányrepülők nyilvántartására,
* a szabadrepülő területek nyilvántartására és felügyeletére,

vonatkozó területeken megfelelő szolgáltatást tudjanak nyújtani.

A HFFA munkatársai mindent megtesznek annak érdekében, hogy megbízható tevékenységükkel (szolgáltatásaikkal) eleget tegyenek a hatósági elvárásoknak és kielégítsék a siklóernyős és sárkányrepülő szakosztályok igényeit. Ennek érdekében a HFFA a teljes tevékenységére kiterjedő, az MSZ EN ISO 9001 számú szabvány követelményeinek megfelelő **minőségirányítási rendszert** alkalmaz, amely a működés hatásosságának folyamatos fejlesztését alapvető feladatának tekinti.

A HFFA vezetése különös gondot fordít a tevékenységének (szolgáltatásának) állandó fejlesztésére. Ennek érdekében évente célkitűzéseket fogalmaz meg a kitűzött céljainak megvalósítása érdekében. Az egyes tevékenységeit rendszeres auditok keretében felülvizsgálja, a munkatársainak minőségszemléletét tervszerűen továbbfejleszti, továbbá az egyes működő folyamatait tökéletesíti. Tevékenységének (szolgáltatásának) rendszeres elemzésével, a hibák feltárásával, és hatékony hibajavító és megelőző tevékenység alkalmazásával minőségirányítási rendszerét állandóan tökéletesíti, hogy ez által még inkább meg tudjon felelni a mindenkori megbízói (vevői) igényeknek.

5.4. Tervezés

Minőségcélok

A minőségirányítási megbízott feladata, hogy a minőségpolitikával összhangban, rendszeres időközönként minőségcélokat határozzon meg a szövetség minden érintett szervezete számára, hogy a nyújtott szolgáltatás még hatékonyabb, és a tevékenységünk a hatóságok, illetve a tényleges megbízók által még elismertebb legyen. A minőségcélok teljesülése ellenőrizhető (mérhető) és egyedileg meghatározott az egyes folyamatok során. A minőségcélok teljesülésének ellenőrzésére - általános esetben - a vezetőségi átvizsgálásokat megelőző időszakban kerül sor, ha erről a kitűzött célok határideje másként nem rendelkezik.

Minőségirányítási rendszer tervezése

A minőségirányítási rendszer kifejlesztésekor és a működés bevezetésekor a szövetség vezetése arra törekedett, hogy a minőségirányítási rendszer eredményesen támogassa a szakmai szolgáltató tevékenységet és adjon keretet annak, hogy a célok kitűzése, illetve teljesítése által a hatóságok, valamint a megbízók még inkább elégedettek legyenek a nyújtott szolgáltatásainkkal. A jelenlegi megtervezett (és létrehozott) szabályozást alapos előkészítő (tervező) és fejlesztő tevékenység előzte meg. A kidolgozott eljárási dokumentumok maradéktalanul kielégítik az MSZ EN ISO 9001 számú szabvány követelményeit. A jelenleg működő minőségirányítási rendszerünkben csak olyan módosítások bevezetésére kerülhet sor, amelynek során annak hatékonysága nem csökken.

5.5. Felelősségi kör, hatáskör és kommunikáció

A minőségirányítási rendszerbe valamennyi szervezet siklóernyős és sárkányrepülő szakosztálya bevonásra került. Ennek megfelelően az összes előírt eljárás vonatkozik valamennyi oktatójukra, pilótájukra, illetve a képzésük alatt állókra is.

A HFFA szakmai alárendeltségén belül tevékenykednek

* a nyilvántartó, akinek hatásköre a szakmai nyilvántartások vezetése és a kapcsolattartás a szabadrepülő szakosztályokkal, szakmai vezetőikkel és oktatóikkal.
* a szakosztályokban megbízott szakmai vezetők, akiknek feladata a nyilvántartásokhoz szükséges adatok közlése és a kétoldalú szakmai információ áramlás biztosítása a szövetség szervezete és szakosztályának tagjai között.
* a tevékenységre kijelölt oktatók, műszaki vezetők és bevizsgálók, akik a szakosztályok felterjesztése alapján a szövetség szakmai vezetésének alárendeltségében kidolgozott végrehajtási utasítás alapján végzik tevékenységüket. Felelősségi körük a szövetség valamennyi elemére kiterjed, függetlenül attól, hogy mely klubnak a tagjai. Megbízatásukat a Szövetség szakmai vezetésétől kapják, szakmai irányításukat és továbbképzésüket a szövetség vezetése szervezi és irányítja.

Felelősségek, hatáskörök

A Szövetség a szervezeti egységeinek működését Alapszabályában határozta meg, szakmai működését ezen Minőségirányítási Kézikönyvben és a hozzá kapcsolt eljárási utasításokban határozta meg, írta elő, és e szerint működik. A szövetség siklóernyős és sárkányrepülő tevékenységére vonatkozóan a meghatározott területeken minőségirányítási rendszert működtet, a vonatkozó rendeletekben megfogalmazott feladatok végrehajtása miatt. A minőségirányítási rendszer hatékony működésével kapcsolatban az egyes vezetők és munkatársak számára a felelősségek és hatáskörök a munkaköri leírásaikban kerültek meghatározásra. A munkaköri leírások kiadásáért (és mindenkori aktualizálásáért) a Szövetség elnöke a felelős.

*Kommunikáció*

A kommunikáció alapvető eleme a közvetlen Email kapcsolattartás és a HFFA hivatalos honlapján megjelenő információk. A szövetség Email címe: info@hffa.hu, honlapja: <https://hffa.hu>.

A képzés és a repülőeszköz felülvizsgálatok szervezetszerű folytatására a szakosztályok szakmai működésének felügyeletét belső auditok ellenőrző tevékenysége útján végezzük, ami hatékonyan támogatja a minőségirányítási rendszer működését.

A szövetség a hatékony kommunikáció széleskörű terjesztése érdekében hivatalos honlapján teszi közzé hivatalos közleményeit. Az itt megjelentetett hivatalos szövetségi információk továbbítása a siklóernyős és sárkányrepülő oktatók, pilóták és képzés alatt álló személyek felé a szakosztályok szakmai vezetésének feladata és felelőssége.

6. GAZDÁLKODÁS AZ ERŐFORRÁSOKKAL

Ez a fejezet a következő fő követelményekre adott válaszokat (szabályozásokat) tartalmazza:

* gondoskodás az erőforrásokról,
* emberi erőforrások,
* infrastruktúra, munkakörnyezet.

6.1. Gondoskodás az erőforrásokról

A minőségirányítási rendszer kifejlesztése, valamint a felettes szervek elvárásainak teljesíthetősége kapcsán a HFFA biztosítja a szükséges infrastruktúrát, amely elegendő a minőségirányítási rendszer folyamatainak hatékony működtetésére, illetve annak továbbfejlesztésére. A HFFA, mint önálló gazdálkodással bíró jogi személy biztosítja azokat a szükséges további erőforrásokat, amelyek a követelmények teljesítéséhez szükségesek (telefon, honlap, székhely fenntartás, postafiók, adminisztratív munkaerő), hogy megfelelő módon ki tudjuk elégíteni a megbízóink igényeit. A Szövetség vezetése az alapszabályában foglaltak szerint minden kapcsolatrendszerével arra törekszik, hogy a szükséges infrastrukturális feltételek a szakmai tevékenység folyamatos javítási igényének megfelelően a jelenleginél is jobbak legyenek.

6.2. Emberi erőforrások

A HFFA vezetése úgy választja ki a munkatársait, hogy azok felkészültsége és szakmai gyakorlata alapján alkalmasak a sárkányrepüléssel és siklóernyőzéssel kapcsolatos valamennyi szakmai tevékenység magas szintű ellátására. A munkatársak szakmai és minőségirányítási ismereteit tervszerűen továbbfejlesztik. Ezekről a képzésekről és a képzések eredményeiről feljegyzések készülnek, amelyek megőrzésre kerülnek.

A szövetség az emberi erőforrások témakörébe sorolja szakmai tevékenysége egyik fő elemeként kezelt képzések és továbbképzések rendszerét, amelyet Éves képzési terv keretében tervez és szervez. A képzési terv elkészítése az év elején a minőségirányítási vezető feladata.

6.3. Infrastruktúra, munkakörnyezet

A HFFA rendelkezik a feladatinak ellátásához szükséges, megfelelő infrastruktúrával. Megfelelő eszközök és munkafeltételek biztosítják a folyamatok szervezését és végrehajtását. A képzési feladatokhoz rendelkezünk oktatóteremmel, eseti megállapodás alapján a gyakorlati vizsgáztatásokhoz szükséges repülési területekkel és a levegőbe juttatás segédeszközeivel (csőrlők, légivontató eszközök).

A felülvizsgálatok végzésének helyszíne és eszközei biztosítottak.

A starthelyek és képzési területek biztosítására a HFFA beszerzi a szükséges hatósági engedélyeket és támogatást nyújt a területek biztonságos állapotban tartásához.

Összegezve: az infrastruktúra mindenben megfelel annak az elvárásnak, hogy a megbízók által elvárható, eredményes munkát lehessen végezni.

**7. A SZAKMAI TEVÉKENYSÉG FŐ FOLYAMATAI**

7.1. Szakmai folyamatok

A HFFA a siklóernyős és sárkányrepülő folyamatok rendszerében az alábbi szabályozást végzi:

* Oktatók, üzemi ellenőrző személyek, pilóták képzése, továbbképzése (jóváhagyott képzési kézikönyvek és vizsgaszabályzat szerint)
* Repülésbiztonsági ügyelet és szolgáltatás (jóváhagyott repülésbiztonsági kézikönyv szerint)
* Légijárművek alkalmassági feltételeinek kidolgozása és ellenőrzése (a tanúsító szervezete SZMSZ-e szerint)
* Szakszolgálati engedély nélkül vezethető repülőeszközök nyilvántartásba vétele (az on-line nyilvántartási rendszerben)
* Szabadrepülő fel- és leszállóhelyek nyilvántartásba vétele, üzemeltetésük feltételeinek szervezése, alkalmasságuk ellenőrzése (ME-715 eljárási utasítás szerint)

7.2. A megbízóval (vevővel) kapcsolatos folyamatok

A Szövetség alapszabályából fakadó tevékenysége, valamint a minőségirányítási rendszer működése szempontjából vevőnek tekintjük valamennyi tagszervezethez tartozó siklóernyős és sárkányrepülő oktatót, pilótát és képzés alatt álló személyt, valamint mindazon szerveket, amelyek a szövetséggel szakmai kapcsolatban állnak.

Mindazon feladatok ellátása kapcsán azonban, amelyekben a repülésbiztonság érdekében hatósági szervezetektől (ITM, ORFK, KBSz) megbízást kapunk, vevőnek tekintjük a feladattal megbízó szervezetet is.

Megbízóink illetve vevőink igényeinek kielégítése érdekében munkatársainktól az alábbi általános követelményeket várjuk el:

* a kellő szakmai felkészültség,
* a határidők betartása,
* a minőségszempontú munkavégzés,
* a kulturáltság,
* a megfelelő információadás, és
* a személyi adatok védelmével kapcsolatos bizalmas kezelés követelményének maradéktalan betartása.

Ezek az említett tulajdonságok biztosítják azt, hogy a hivatal munkatársai a legjobb tudásuk szerint járnak el a megbízóik felé annak érdekében, hogy a megbízásban foglalt feladatokat maradéktalanul teljesíthessék.

A szövetség szabályozta a szolgáltatásokra vonatkozó megbízói (vevői) kérdések, információkérések megadásának rendjét, a folyamatban lévő munkákra vonatkozó megbízói (vevői) megkeresések kezelésének rendjét, valamint a megbízóktól (vevőktől) érkező belejelentések kivizsgálásának és visszacsatolásának kérdését. Ennek megfelelően az egyes folyamatokkal kapcsolatban a megbízónak az adott projekt vezetője vagy a szervezeti egység vezetője adhat felvilágosítást (információt).

A megbízók bejelentését minden esetben kivizsgáljuk, és a lehetőségeknek megfelelően haladéktalanul válaszolunk a felvetett kérdésekre.

7.3. Tervezés, fejlesztés

A tervezés bemenő adatai

A folyamatok tervezésének bemenő adata a megelőző év tevékenységének értékelése. Ennek alapján a hatóságokkal, és a HFFA közgyűlésével, a mindenkori sportrepülő szervezet szakbizottságával, valamint a szövetség szakosztályaival egyeztetve kerülnek tervezésre az egyes folyamatok elemei és erőforrásai.

Változások kezelése

A tevékenység során keletkezett új adatok, a folyamatok fejlesztés érdekében történő változtatásának eredményei a szövetség információs hálózatában átvezetésre kerülnek és a kommunikációs rendszeren hozzáférhetőek.

7.4. Beszerzés

A szövetség feladatai ellátását non profit rendszerben végzi. A tevékenység végzéséhez szükséges eszközök és termékek beszerzésének folyamatát az alapszabályon túl a szövetség gazdálkodási szabályai határozzák meg. A szolgáltatásainkhoz szükséges alvállalkozótól beszerzett szolgáltatásokat (pl. biztosítás, pénzügyi szolgáltatás) lehetőség szerint az éves tervezéskor kell figyelembe venni a tervezés fejezetben meghatározottak szerint.

7.5. Szolgáltatás

A HFFA szolgáltató tevékenységeinek területei:

* Oktatók, üzemi ellenőrző személyek, pilóták képzése, továbbképzése
* Repülésbiztonsági ügyelet és szolgáltatás
* A repülőeszközök alkalmassági feltételeinek kidolgozása és ellenőrzése
* Szakszolgálati engedély nélkül vezethető szabadrepülők nyilvántartásba vétele
* Szabadrepülő fel- és leszállóhelyek nyilvántartásba vétele, üzemeltetésük feltételeinek szervezése, alkalmasságuk ellenőrzése

Az egyes szolgáltatási tevékenységekben a meghatározott mérőszámok a következők:

|  |  |
| --- | --- |
| **Szolgáltatási irány** | **Mérőszám** |
| Személyzet képzése | * az év folyamán eredményesen befejezett tanfolyamok
 |
| Megfelelőségi vizsgálatok | * az év folyamán végrehajtott vizsgálatok száma
* hibás alkalmasság vizsgálatból adódott probléma
 |
| Nyilvántartásba vétel | * az év során nyilvántartásra jelentkezettek száma
* a nyilvántartásba vett eszközök száma
 |
| Starthelyek működtetése | * az évben regisztrált starthelyként működtetett felszállóhelyek
* starthelyek használatának gyakoriság vizsgálata
 |

7.6. Mérőberendezések kezelése

A szervezet folyamatai során tájékoztató jellegű mérőeszközöket, illetve berendezéseket alkalmaz. Azokat a mérőeszközöket, amelyeket a felülvizsgálati eljárások során alkalmazunk, a felülvizsgáló személyzet köteles ellenőrizni, hogy azok a szükséges pontossággal rendelkeznek-e. Amennyiben szükséges azokat azonosítóval látják el, és pontossági ellenőrzési eljárás keretében érvényesítik. A szükséges mérőeszközök biztosításáért az adott felülvizsgálatot végző műszaki vezető felelős. Amennyiben egyes mérőeszközök pontossági ellenőrzése szükséges, de az saját hatáskörben nem végezhető el, úgy ezek ellenőriztetését, hitelesíttetését külső, erre a feladatra alkalmas szervezettel kell elvégeztetni.

Az alkalmazott mérőeszközöket a vizsgálati jegyzőkönyv tartalmazza. Szükség esetén ebben feltüntetjük a hitelesítési, kalibrálási, pontossági érvényességet is.

Amennyiben a mérés befejeztével derül ki, hogy hibás mérőeszközzel történt a mérés, akkor – általános esetben - a mért eredmények (és a mérés tárgya) visszakereshetők, és egy újabb méréssel megállapítható a helyes adat.

8. MÉRÉS, ELEMZÉS ÉS FEJLESZTÉS

8.1. Általános útmutatás

A szövetség tevékenységének speciális helyzete miatt, mert egyfelől szolgáltatást nyújt a tagszervezeteiben működő siklóernyős és sárkányrepülő személyeknek, másfelől a társadalom és a hatóság repülésbiztonsági követelményeit is érvényre kell juttatnia, a mérés, elemzés és fejlesztés területén a szolgáltatás megfelelőségét és a minőségirányítási rendszer hatékonyságát önértékelési módszerek alkalmazásával végzi. Ehhez felhasználja a korszerű rendszerek tapasztalatait (benchmarking) és a területén alkalmazható minőségjavító technikákat.

8.2. Figyelemmel kisérés és mérés

*A megbízói (vevői) megelégedettség mérése*

A megbízói (vevői) megelégedettség mérését, és az eredmények elemzését a szövetség a meghatározott mérőszámok értékelésével és a szakmai értekezleteken kiadott kérdőívek feldolgozásával végzi el.

## *Belső audit*

A szövetség minőségirányítási rendszerét rendszeres időközönként átvizsgálja a belső auditjai által. Az auditoknak a célja az, hogy rámutasson a működő minőségirányítási rendszer gyenge pontjaira, és a szervezet vezetése hatékony intézkedéseket hozzon a működés tökéletesítésére.

Az auditok eredményei, valamint az arra meghozott intézkedések a vezetőségi átvizsgáláson is minden alkalommal felülvizsgálatra kerülnek. A szövetség a belső auditok tervezésére, lebonyolítására és az eredmények kiértékelésére az ME-821 eljárási utasítást működteti. A belső auditot felkészített auditorok végzik, akik a vizsgált feladattal/területtel nincsenek közvetlen kapcsolatban. Amennyiben a szövetség vezetése fontosnak ítéli, akkor külső szakértő(ke)t is megbízhat a belső audit elvégzésére. Az audit eredményéről minden esetben írásos feljegyzés készül, amelyet az adott terület vezetője, a minőségirányítási megbízott és a vezetőség kap meg. Az észrevételek, és feltárt hiányosságok alapján az egyes érintett területek vezetői hatékony intézkedések hoznak a hibák kijavítására. Az intézkedések következményeként meghozott javító tevékenységek eredményeit újra ellenőrzik és kiértékelik. A belső auditról készült feljegyzések megőrzésre kerülnek.

## *A folyamatok figyelemmel kisérése és mérése*

A szövetség valamennyi folyamata eljárási utasításokban szabályozott, így az egyes folyamatok figyelemmel kísérhetők, és azok bizonyos jellemzői mérhetők. A szabályozott folyamatok rendszeres időközönként auditálásra kerülnek, ez által a szövetség folyamatait, azok működését és eredményességét folytonos megfigyelés alatt tartja.

8.3. Kockázat kezelés

A kockázat elemzéshez szükséges, hogy rendelkezésre álljanak a feldolgozott adatok, valamint az, hogy eredményes megelőző és helyesbítő tevékenységeket hajtsanak végre. A megelőző tevékenységek a szövetség szakmai és társadalmi vezetésével folytatott kommunikáció során folytatott folyamatos elemzések és analízisek alapján kerülnek meghatározásra. Dokumentálásuk minőségirányítási feljegyzésként történik.

A legáltalánosabb és minden területre kiterjedő kockázat elemzés alapját a REBISz szervezet tevékenysége során feldolgozott információk adják. Az elemzés tehát ezen a területen integráltan, az egyes területek felülvizsgálatát is érintve folyik.

A kockázat elemzés végzésének módszerét a „Kockázat elemzés”című eljárási utasítás szabályozza.

**1. sz. MELLÉKLET**

**Eljárási utasítások jegyzéke**

 Címe Érvényes Hatálybalépés

 változat időpontja

Dokumentumok és adatok felügyelete 4 2021. február 12.

Feljegyzések kezelése 3 2021. február 12.

Képzési kézikönyvek és vizsgaszabályzat 2 2019. május 20.

Repülésbiztonsági kézikönyv … 3 2021. március 31.

Tanúsító szervezet SZMSZ …… 7 2020.augusztus 31

Repülőeszközök nyilvántartásba vétele 3 2020. március 31.

Siklórepülők repülési területeinek szabályozása 3 2020. március 31.

Belső auditok 3 2021. február 12..

Kockázat kezelés 1 2021. március 31.